Phil Foden
<s>Philip Walter Foden (Stockport, 28. svibnja 2000.), engleski nogometaš koji igra na poziciji veznog.</s><s>Trenutačno igra za Manchester City.</s>

<s>Klupska karijera</s>

<s>Manchester City 
S četiri godine postao je član akademije Manchester Cityja.</s>

<s>Sezona 2017./18.</s><s>Za City je debitirao 21. studenog 2017. u utakmici UEFA Lige prvake 2017./18. protiv Feyenoorda (1:0) zamijenivši Yayu Touréa u 75. minuti.</s><s>Tada je bio star 17 godina i 177 dana te je postao četvrti najmlađi Englez s nastupom u Ligi prvaka.</s><s>Dana 6. prosinca 2017. kada je City izgubio u Ligi prvaka od Šahtar Donjecka 1:2, Foden je bio star 17 godina i 192 dana te je oborio rekord Josha McEachrana za najmlađeg Engleza u početnom sastavu neke utakmice Lige prvake.</s><s>U Premier ligi debitirao je 16. prosinca u utakmici protiv Tottenham Hotspura (4:1) zamijenivši İlkaya Gündoğana u 83. minuti.</s><s>Dana 25. veljače 2018.</s><s>Foden je zamijenio Sergija Agüera u finalu Lige kupa odigranog protiv Arsenala (3:0).</s><s>Idućeg mjeseca na utakmici protiv Basela (4:0), Foden, tada star 17 godina i 283 dana, oborio je rekord Kierana Richardsona za najmlađeg Engleza s nastupom u nokaut fazi Lige prvake.</s><s>Dana 13. svibnja Foden je postao najmlađi igrač koji je osvojio medalju za osvajanje Premier lige.</s>

<s>Sezona 2018./19.</s><s>Foden je bio član početnog sastava Cityja u utakmici FA Community Shielda odigrane 5. kolovoza 2018. protiv Chelseaja (2:0) te je također asistirao Sergiju Agüeru za gol.</s><s>Dana 25. rujna 2018. u utakmici treće runde Lige kupa protiv Oxford Uniteda (3:0), Foden je asistirao Riyadu Mahrezu te je kasnije zabio svoj prvi gol za klub.</s><s>Svoj prvi gol u Ligi prvaka zabio je 12. veljače 2019.</s><s>Schalkeu kada je City pobijedio s visokih 7:0.</s><s>Foden, tada star 18 godina i 288 dana, tim je golom postao najmlađi strijelac Cityja u Ligi prvaka te najmlađi engleski strijelac u nokaut fazi tog natjecanja.</s><s>Početkom idućeg mjeseca Foden je odigrao svoju prvu ligašku utakmicu od prve minute i to protiv Cardiff Cityja (2:0).</s><s>Time je postao najmlađi Englez od Daniela Sturridgea 2008. s nastupom u Premier ligi od prve minute utakmice.</s><s>Svoj prvi ligaški gol zabio je Tottenham Hotspuru (1:0).</s><s>Time je postao treći najmlađi ligaški strijelac Cityja, iza Micaha Richardsa i Daniela Sturridgea.</s><s>S klubom je te sezone osvojio sva domaća natjecanja.</s>

<s>Sezona 2019./20.</s><s>S Cityjem je 4. kolovoza osvojio FA Community Shield zabivši odlučujući penal Liverpoolu (1:1, 5:4 na penale).</s><s>Svoj prvi gol u sezoni zabio je zagrebačkom Dinamu (2:0) u utakmici grupne faze UEFA Lige prvake 2019./20. odigrane 1. kolovoza 2019.</s><s>Tijekom grupne faze te sezone Lige prvaka, Foden je stvorio šest velikih šansi što je za jednu manje od Lionela Messija koji je stvorio najviše velikih šansi u grupnoj fazi.</s><s>Dana 1. ožujka 2020.</s><s>Foden je s Cityjem pobijedio Aston Villu (2:1) u finalu Lige kupa.</s><s>Također je imenovan najboljim igračem utakmice te je stoga osvojio Trofej „Alan Hardaker” koji se dodjeljuje igraču utakmice finala FA kupa.</s><s>Dobivši ovu nagradu ujedno je postao i njen najmlađi dobitnik.</s>

<s>Sezona 2020./21.</s><s>Dana 25. travnja 2021. s Cityjem je pobijedio Tottenham (1:0) u finalu Lige kupa.</s><s>Dana 12. svibnja s Cityjem je osvojio Premier ligu 2020./21.</s><s>Foden je igrao u finalnoj utakmici UEFA Lige prvaka 2020./21. u kojoj je Chelsea pobijedio City s minimalnih 1:0.</s><s>To je bilo prve finale Lige prvaka u kojem je igrao City.</s><s>Na kraju sezone Foden je imenovan članom momčadi sezone za UEFA Ligu prvaka 2020./21. te za nagrade PFA Igrač godine i PFA Mladi igrač godine.</s>

<s>Reprezentativna karijera 
Tijekom svoje omladinske karijere igrao je za sve uzraste Engleske od 15 do 21 godine, osim onog do 20 godina.</s>

<s>Foden je zabio u finalu Europskog prvenstva do 17 godina održanog 2017. u Hrvatskoj.</s><s>Englesku je u finalu tog natjecanja pobijedila Španjolska (2:2, 4:2 na penale).</s>

<s>Zabio je dva put u finalu Svjetskog prvenstva do 17 godina održanog iste godine u Indiji.</s><s>U tom je finalu Engleska pobijedila Španjolsku 5:2.</s><s>Foden je imenovan najboljim igračem turnira.</s>

<s>Za A selekciju Engleske debitirao je 5. rujna 2020. u utakmici protiv Islanda (1:0).</s><s>Istoj je reprezentaciji zabio svoja prva dva gola za A selekciju i to 18. studenog iste godine.</s>

<s>Priznanja</s>

<s>Individualna 
 Član momčadi natjecanja Europskog prvenstva do 17 godina: 2017.</s><s>Zlatna lopta Svjetskog prvenstva do 17 godina: 2017.</s><s>BBC-jeva mlada sportska ličnost godine: 2017.</s><s>Trofej „Alan Hardaker”: 2020.</s>

<s>Klupska 
 Premier liga: 2017./18., 2018./19., 2020./21.</s><s>FA kup: 2018./19.</s><s>Engleski Liga kup: 2017./18., 2018./19., 2019./20., 2020./21.</s><s>FA Community Shield: 2018., 2019.</s><s>UEFA Liga prvaka (finalist): 2020./21.</s>

<s>Reprezentativna 
 Svjetsko prvenstvo do 17 godina: 2017.</s><s>Europsko prvenstvo do 17 godina (finalist): 2017.</s>

<s>Izvori</s>

<s>Vanjske poveznice</s>

<s>Profil, Manchester City
 Profil, Engleski nogometni savez</s>

<s>Engleski fudbaleri
Fudbaleri ili nogometaši Manchester Cityja</s>

